ประจำเดือนมาล่าสุดเมื่อ31ธันวา61-4มกรา62 หลังจากนั้นประจำเดือนก็มาอีก13มกรา62 งงมากเลยค่ะ เป็นอาการผิดปกติหรือเปล่าคะคุณ
สวัสดีค่ะ .หากประจำเดือนมาวันที่ 31 ธ.ค.61- 4 ม.ค.62 และในวันที่ 13 ม.ค. มีเลือดออกมาอีก เลือดดังกล่าวไม่ถือเป็นเลือดประจำเดือนที่ปกติ โดยอาจเป็นเลือด1. เลือดออกช่วงไข่ตก โดยเลือดจะออกในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา แต่จะออกเพียงแค่ 1 วัน และมีปริมาณเพียงเล็กน้อย2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย รวมถึงมีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น5. การผลิตฮอร์โมนของรังไข่ผิดปกติหากเลือดมีปริมาณเพียงเล็กน้อยและออกเพียง 1 วัน เลือดดังกล่าวก็อาจเป็นเลือดออกช่วงไข่ตกได้ แต่หากออกนานเกิน 2 วัน และไม่ได้เกิดจากการใช้ยาใดๆ หรือมีอาการปวดท้องน้อย มีตกขาวที่ผิดปกติร่วม ก็ควรไปพบแพทย์เพื่อหาสาเหตุค่ะ